DEĊIŻJONI TAL-KUMMISSJONI
tal-15 ta’ Diċembru 2008
li temenda d-Deċiżjonijiet Nru 2001/405/KE, 2002/255/KE, 2002/371/KE, 2002/740/KE, 2002/741//KE, 2005/341/KE u 2005/343/KE sabiex tittawwal il-validità tal-kriterji ekoloġiċi għall-għoti tal-Ekotikketta Komunitarja lil ċerti prodotti
(notifikata taħt id-dokument numru C(2008) 8442)
(Test b’relevanza għaż-ŻEE)
(2008/962/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar skema riveduta tal-għoti tal-ekotikketta Komunitarja (1), u b'mod partikolari t-tieni subparagrafu tal-Artikolu 6(1) tiegħu,
Wara li kkonsultat il-Bord għall-Ittikkettjar Ekoloġiku tal-Unjoni Ewropea,
Billi:
(1)
Id-Deċiżjoni tal-Kummissjoni Nru 2001/405/KE tal-4 ta' Mejju 2001 li tistabbilixxi l-kriterji ekoloġiċi għall-għoti tal-ekotikketta Komunitarja għall-prodotti tal-karta fina (2) tiskadi fl-4 ta' Mejju 2009.
(2)
Id-Deċiżjoni tal-Kummissjoni Nru 2002/255/KE tal-25 ta' Marzu 2002 li tistabbilixxi l-kriterji ekoloġiċi għall-għoti tal-ekotikketta Komunitarja lit-televiżjonijiet (3) tiskadi fil-31 ta’ Marzu 2009.
(3)
Id-Deċiżjoni tal-Kummissjoni Nru 2002/371/KE tal-15 ta' Mejju 2002 li tistabbilixxi l-kriterji ekoloġiċi għall-għoti tal-ekotikketta Komunitarja lil prodotti tessili (4) tiskadi fil-31 ta' Mejju 2009.
(4)
Id-Deċiżjoni tal-Kummissjoni Nru 2002/740/KE tat-3 ta' Settembru 2002 li tistabbilixxi kriterji ekoloġiċi riveduti għall-għoti tal-ekotikketta Komunitarja lis-saqqijiet tas-sodod u li temenda d-Deċiżjoni Nru 98/634/KE (5) tiskadi fit-28 ta' Frar 2009.
(5)
Id-Deċiżjoni tal-Kummissjoni Nru 2002/741/KE tal-4 ta' Settembru 2002 li tistabbilixxi kriterji ekoloġiċi riveduti għall-għoti tal-ekotikketta Komunitarja lill-karta għall-ikkuppjar u karta grafika u li temenda d-Deċiżjoni Nru 1999/554/KE (6) tiskadi fit-28 ta’ Frar 2009.
(6)
Id-Deċiżjoni tal-Kummissjoni Nru 2005/341/KE tal-11 ta' April 2005 li tistabbilixxi l-kriterji ekoloġiċi u r-rekwiżiti korrispondenti ta’ valutazzjoni u verifika għall-għoti tal-ekotikketta Komunitarja lill-kompjuters personali (7) tiskadi fit-30 ta' April 2009.
(7)
Id-Deċiżjoni tal-Kummissjoni Nru 2005/343/KE tal-11 ta' April 2005 li tistabbilixxi l-kriterji ekoloġiċi u r-rekwiżiti korrispondenti ta’ valutazzjoni u verifika għall-għoti tal-ekotikketta Komunitarja lill-kompjuters li jistgħu jinġarru minn post għall-ieħor (8) tiskadi fit-30 ta' April 2009.
(8)
Skont ir-Regolament (KE) Nru 1980/2000, saret analiżi f'waqtha tal-kriterji ekoloġiċi, kif ukoll tar-rekwiżiti korrispondenti ta' valutazzjoni u verifika, stabbiliti b'dawk id-Deċiżjonijiet.
(9)
Minħabba l-fażijiet differenti tal-proċess tar-reviżjoni għal dawk id-Deċiżjonijiet, hu xieraq li jittawlu l-perjodi ta’ validità tal-kriterji ekoloġiċi u tar-rekwiżiti tal-valutazzjoni u tal-verifika li jistabbilixxu. Il-perjodu ta’ validità għandu jittawwal għal perjodu ta' 7 xhur għad-Deċiżjonijiet Nru 2002/255/KE u 2002/371/KE, għal perjodu ta’ 8 xhur għad-Deċiżjoni Nru 2001/405/KE, għal perjodu ta' 10 xhur għad-Deċiżjoni Nru 2002/740/KE, għal perjodu ta’ 13-il xahar għad-Deċiżjonijiet Nru 2005/341/KE u 2005/343/KE, u għal perjodu ta’ 15-il xahar għad-Deċiżjoni Nru 2002/741/KE.
(10)
Id-Deċiżjonijiet Nru 2001/405/KE, 2002/255/KE, 2002/371/KE, 2002/740/KE, 2002/741/KE, 2005/341/KE u 2005/343/KE għandhom għalhekk jiġu emendati skont dan.
(11)
Il-miżuri pprovduti f'din id-Deċiżjoni huma skont l-opinjoni tal-Kumitat stabbilit bl-Artikolu 17 tar-Regolament (KE) Nru 1980/2000,
ADOTTAT DIN ID-DEĊIŻJONI:
Artikolu 1
L-Artikolu 3 tad-Deċiżjoni 2001/405/KE qed jitbiddel b'dan li ġej:
“Artikolu 3
Il-kriterji ekoloġiċi għall-grupp ta' prodotti prodotti tal-karta fina, kif ukoll għar-rekwiżiti korrispondenti ta' valutazzjoni u verifika, għandhom jibqgħu validi sal-4 ta' Jannar 2010.”
Artikolu 2
L-Artikolu 4 tad-Deċiżjoni 2002/255/KE qed jitbiddel b'dan li ġej:
“Artikolu 4
Il-kriterji ekoloġiċi għall-grupp ta' prodotti televiżjonijiet, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Ottubru 2009.”
Artikolu 3
L-Artikolu 5 tad-Deċiżjoni 2002/371/KE qed jitbiddel b'dan li ġej:
“Artikolu 5
Il-kriterji ekoloġiċi għall-grupp ta' prodotti prodotti tessili, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Diċembru 2009.”
Artikolu 4
L-Artikolu 5 tad-Deċiżjoni 2002/740/KE qed jitbiddel b'dan li ġej:
“Artikolu 5
Il-kriterji ekoloġiċi għall-grupp ta' prodotti ‘saqqijiet tas-sodod’, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Diċembru 2009.”
Artikolu 5
L-Artikolu 5 tad-Deċiżjoni 2002/741/KE qed jitbiddel b'dan li ġej:
“Artikolu 5
Il-kriterji ekoloġiċi għall-grupp ta' prodotti ‘karta għall-ikkuppjar u karta grafika’, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Mejju 2010.”
Artikolu 6
L-Artikolu 3 tad-Deċiżjoni 2005/341/KE qed jitbiddel b'dan li ġej:
“Artikolu 3
Il-kriterji ekoloġiċi għall-grupp ta' prodotti ‘kompjuters personali’, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Mejju 2010.”
Artikolu 7
L-Artikolu 3 tad-Deċiżjoni 2005/343/KE qed jitbiddel b'dan li ġej:
“Artikolu 3
Il-kriterji ekoloġiċi għall-grupp ta' prodotti ‘kompjuters li jistgħu jinġarru minn post għall-ieħor’, kif ukoll ir-rekwiżiti korrispondenti ta' valutazzjoni u verifika, għandhom jibqgħu validi sal-31 ta' Mejju 2010.”
Artikolu 8
Din id-Deċiżjoni hija indirizzata lill-Istati Membri.
Magħmula fi Brussell, 15 ta’ Diċembru 2008.